|  |  |
| --- | --- |
| Številka: 900-1/2013-**Statutarno pravna komisija** | **3.** |
| Datum: 14. junij 2013 |

|  |
| --- |
| **ČLANOM OBČINSKEGA SVETA****OBČINE LOŠKA DOLINA** |
|  |  |
| **ZADEVA:** | **Spremembe in dopolnitev Statuta Občine Loška dolina – prva obravnava** |
| **NAMEN:** | Obravnava in sprejem sklepa |
| **PRAVNA PODLAGA:** | 64. člen Zakona o lokalni samoupravi ( Ur. List RS, št. 94/2007-uradno prečiščeno besedilo, 76/08, 79/09, 51/10 in 40/12-ZUJF)20. člen Statuta Občine Loška dolina (Uradno glasilo Občine Loška dolina, št. 62- uradno prečiščeno besedilo)68. člen Poslovnika občinskega sveta Občine Loška dolina (Uradno glasilo Občine Loška dolina,št. 64) |
| **PREDLAGATELJ:** | Statutarno pravna komisija |
| **POROČEVALEC:** | Slavica Čuk |
| **PREDLOG SKLEPA:** | **Občinski svet Občine Loška dolina sprejme spremembe in dopolnitev Statuta Občine Loška dolina v prvi obravnavi.** |

**I. Obrazložitev:**

**Uvod:**

Ministrstvo za notranje zadeve in javno upravo, Služba za lokalno samoupravo je v letošnjem letu opravila pregled usklajenosti splošnih aktov Občine Loška dolina in glede na svoje ugotovitve izdala tudi pisno opozorilo. V tem opozorilu so navedene neskladnosti naših splošnih aktov z Ustavo Republike Slovenije (Uradni list RS, št. 33/91, 42/97, 66/00, 24/03, 69/04, 68/06), Zakonom o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10 in 40/12-ZUJF), Zakonom o zavodih (ZZ-A) (Uradni list RS,št. 12/91, 17/91, 55/92, 66/93, 8/96, 36/2000) ter Zakonom o integriteti in preprečevanju korupcije (ZintPK-UPB2) (Uradni list RS, št. 69/00 – uradno prečiščeno besedilo).

Na podlagi podanega opozorila je Statutarno pravna komisija pregledala določbe Statuta Občine Loška dolina na katere se nanašajo podane pripombe in v skladu s temi pripombami pripravila predlog sprememb in dopolnitev Statuta Občine Loška dolina.

**Spremembe členov Statuta:**

V 18. členu Statuta je črtan zadnji odstavek, ki določa, da članom občinskega sveta, ko jim preneha mandat, preneha tudi članstvo v vseh organih javnih zavodov, javnih podjetij ter skladov, katerih ustanoviteljica je občina in v katere so bili imenovani kot predstavniki občinskega sveta. Ta določba ni usklajena z Zakonom o zavodih, ki določa, da se v organe zavoda člani imenujejo za določen mandat.

V 21. členu Statuta se črta drugi stavek, ki se glasi: » Podžupan, ki v primeru predčasnega prenehanja mandata župana opravlja funkcijo župana, v tem času ne opravlja funkcije člana občinskega sveta.« Podžupan v tem primeru sicer izgubi glasovalno pravico, pri ugotavljanju sklepčnosti pa se njegova prisotnost na sejah upošteva.

V 40. členu Statuta je spremenjen zadnji odstavek, ki določa, da podžupanu z izvolitvijo na nadomestnih volitvah izvoljenega župana preneha mandat. V tem primeru, novi župan lahko po izvolitvi podžupana razreši ali pa ta ostane na funkciji.

V prvem odstavku 59. člena se briše prva alineja, ki določa ustanovitev komisije o nezdružljivosti opravljanja funkcij s pridobitno dejavnostjo. Ta določba ni usklajena s določbami Zakona o integriteti in preprečevanju korupcije.

Briše se poglavje IX. Nadzor nad zakonitostjo dela uprave kot nepotrebno. Ta nadzor je urejen z Zakonom o lokalni samoupravi.

Statutarno pravna komisija je predlagala še eno dopolnitev Statuta, ki je povezana s priporočilom za uskladitev Poslovnika Nadzornega odbora Občine Loška dolina. Gre za dodatno določbo v prvem odstavku 42. člena Statuta, ki določa, da Komisija za mandatna vprašanja, volitve in imenovanja pred predlogom občinskemu svetu za imenovanje članov Nadzornega odbora naslovi poziv vsem občanom, da lahko predlagajo kompetentne kandidate. Tako naj bi se zagotovilo, da so v Nadzorni odbor imenovani ustrezni člani, ne glede na svoje politično ali ideološko prepričanje.

**Postopek sprejema:**

Na podlagi 68. člena Poslovnika Občinskega sveta Občine Loška dolina se Statut občine sprejema po enakem postopku kot to velja za sprejem odloka; o predlogu sprememb in dopolnitev Statuta razpravlja občinski svet na dveh obravnavah.

O spremembi Statuta odloči občinski svet z dvotretjinsko večino glasov vseh članov (115. a člen Statuta Občine Loška dolina).

Pripravila:

Daliborka R. Jenc

Predsednica Statutarno pravne komisije

Slavica Čuk l.r.

Priloga:

Strokovna pomoč občinam - opozorilo

**II. Besedilo členov sprememb in dopolnitev Statuta Občine Loška dolina**

Na podlagi 29. in 64. člena Zakona o lokalni samoupravi (Uradni list RS, št. 94/2007-UPB2, 27/2008 Odl.US: Up-2925/07-15, U-I-21/07-18, 76/2008, 100/2008 Odl.US: U-I-427/06-9, 79/2009, 14/2010 Odl.US: U-I-267/09-19, 51/2010, 84/2010 Odl.US: U-I-176/08-10, 40/2012-ZUJF ), 20. člena Statuta Občine Loška dolina (Uradno glasilo Občine Loška dolina št. 62 – uradno prečiščeno besedilo) in 68. člena Poslovnika Občinskega sveta Občine Loška dolina /Uradno glasilo Občine Loška dolina št. 64), je Občinski svet Občine Loška dolina, na \_\_\_ seji, dne \_\_\_\_ sprejel

**SPREMEMBE IN DOPOLNITEV STATUTA OBČINE LOŠKA DOLINA**

**1. člen**

V Statutu Občine Loška dolina (Uradno glasilo Občine Loška dolina št. 62 – uradno prečiščeno besedilo), v nadaljevanju: Statut, se v 18. členu črta zadnji odstavek.

**2. člen**

V drugem odstavku 21. člena Statuta se črta drugi stavek, ki se glasi: » Podžupan, ki v primeru predčasnega prenehanja mandata župana opravlja funkcijo župana, v tem času ne opravlja funkcije člana občinskega sveta.«

**3. člen**

V 40. členu Statuta se zadnji odstavek spremeni tako, da se glasi:

» Podžupanu preneha mandat podžupana, če ga župan razreši. Prenehanje mandata podžupana zaradi razrešitve ne vpliva na njegov mandat člana občinskega sveta.«

**4. člen**

V 42. členu Statuta se v prvem odstavku za tretjim stavkom doda nov stavek, ki se glasi:

»Komisija za mandatna vprašanja, volitve in imenovanja predhodno naslovi poziv vsem občanom, da lahko predlagajo kompetentne kandidate.«

**5. člen**

V 44. členu Statuta se črta zadnji odstavek.

**6. člen**

V prvem odstavku 59. člena Statuta se črta prva alineja

**7. člen**

Črta se IX. poglavje Statuta z naslovom »Nadzor nad zakonitostjo dela uprave.«

Dosedanje poglavje X. »Prehodne in končne določbe« postane poglavje IX.

Členi Statuta od 115. do 116. se ustrezno preštevilčijo.

**9. člen**

Te spremembe in dopolnitve začnejo veljati petnajsti dan po objavi v Uradnem glasilu Občine Loška dolina.

Številka:

Datum:

ŽUPAN

OBČINE LOŠKA DOLINA

Janez KOMIDAR